সুপ্রিম কাউন্সিল অব বেঙ্গল
সুপ্রিম কাউন্সিল অব বেঙ্গল ছিল ব্রিটিশ ভারতে ১৭৭৪ থেকে ১৮৩৩ সাল পর্যন্ত সর্বোচ্চ পর্যায়ের নির্বাহী সরকার: যে সময়কালে ইস্ট ইন্ডিয়া কোম্পানি, একটি বেসরকারি কোম্পানি, ভারতে ব্রিটিশ উপনিবেশের রাজনৈতিক নিয়ন্ত্রণ প্রয়োগ করত। এটি আনুষ্ঠানিকভাবে ইস্ট ইন্ডিয়া কোম্পানির পরিচালনা পর্ষদ (বোর্ড) ও ব্রিটিশ ক্রাউন উভয়ের অধীনস্থ ছিল। সুপ্রিম কাউন্সিল ১৭৭৩-এর রেগুলেটিং আইনের অধীনে ব্রিটিশ সরকার দ্বারা প্রতিষ্ঠিত হয়েছিল। এটি গভর্নর জেনারেল সহ পাঁচ সদস্যের সমন্বয়ে গঠিত ছিল ও ইস্ট ইন্ডিয়া কোম্পানির কোর্ট অফ ডিরেক্টরস (বোর্ড) দ্বারা নিযুক্ত হয়েছিল। কখনও কখনও এখানে ভারতের ব্রিটিশ সামরিক কমান্ডার-ইন-চীফও থাকতো (যদিও এই পদটি সাধারণত গভর্নর জেনারেল দ্বারা অধিষ্ঠিত হত)। তাই পরিষদটি গভর্নর-জেনারেল-ইন-কাউন্সিল নামেও পরিচিত ছিল। ১৮৩৩ সালের সনদ আইন আনুষ্ঠানিকভাবে ইস্ট ইন্ডিয়া কোম্পানিকে রাজনৈতিক নিয়ন্ত্রণ থেকে আলাদা করে ও ভারতের নতুন পরিষদ প্রতিষ্ঠা করে।